stanford-oval/wikipedia huggingface dataset:
הוגו ויאנה
תארים

אליפות פורטוגל: 2001/2002
הגביע הפורטוגזי: 2001/2002
גביע הליגה הפורטוגזי: 2012/2013
הסופר קאפ של איחוד האמירויות הערביות: 2013
ליגת העל של איחוד האמירויות הערביות: 2013/2014
גביע הליגה של איחוד האמירויות הערביות: 2014
RavenDB

| --- | --- |
 מפתח:  Hibernating Rhinos 
 מחזור חיים:  2010–הווה (כ־14 שנים) 
 גרסה אחרונה:  5.4.105 (20 ביוני 2023) 
 נכתבה בשפות:  C#
 סוג רישיון:  AGPL גרסה 3
 קוד מקור:  https://github.com/ravendb/ravendb 
 www.ravendb.net
 
RavenDB הוא בסיס נתונים מבוזר המושתת על מודל המסמכים (Document Model) ותומך במאפייני ACID במלואם. RavenDB מפותח על ידי Hibernating Rhinos Ltd. היא תוכנת קוד-פתוח הכתובה בשפת C# ונתמכת על ידי מערכות הפעלה מרובות, לרבות Windows, Linux ו-MacOS. ניתן לפרושֹ שרתי RavenDB באשכולות מבוזרים (Distributed Clusters), בשכפול מולטי-מאסטר (Multi-Master Replication).
היסטוריה

פיתוח בסיס הנתונים "RavenDB", (או "Rhino DivanDB" בשמו המקורי), החל בשנת 2008 על ידי אורן עיני (Ayende Rahien) ונמשך על ידי חברת Hibernating Rhinos Ltd..
לדברי החברה היה RavenDB בסיס הנתונים מושתת מודל-המסמכים הראשון שפעל על-גבי NET framework . הוא גם מראשוני בסיסי הנתונים מסוגו שסיפקו תמיכה מלאה בכל מאפייני ACID.
בשנת 2019 החלה חברת Hibernating Rhinos לספק את RavenDB גם כשירות ענן בשם RavenDB Cloud.
גרסאות

| גרסה | תאריך | תכונות שנוספו (רשימה חלקית) |
| --- | --- | --- |
| 1.0 | מאי 2010 |  |
| 2.0 | ינואר 2013 | שכפול Replication |
| 2.5 | יוני 2013 | הטלות, שאילתות פאות Projections; facet querying |
| 3.0 | נובמבר 2014 | מנוע אחסון חדש "Voron"; ממשק תכנות יישומים ב-Java API; Voron storage engine |
| 3.5 | אוקטובר 2016 | אשכולות מבוזרים Clustering |
| 4.0 | פברואר 2018 | נהיה חוצה-פלטפורמות; זמין עם רישיון חופשי |
| 4.1 | אוגוסט 2018 | תנועות מבוזרות Cluster-wide transactions |
| 4.2 | 2019 | שאילתות גרף Graph querying |
| 5.0 |  | סדרות זמן (time-series) |
ארכיטקטורת המערכת

הנתונים נשמרים על ידי RavenDB במסמכים חסרי-סכימה (Schemaless) בפורמט JSON. ברמת האחסון, המסמכים נכתבים בפורמט בינארי בשם "Blittable",. המסמכים מקובצים באוספים (Collections) - כל מסמך שייך לאוסף אחד בלבד.
ניתן לפרושֹ מערכות RavenDB באשכול מבוזר של שרתים (הקרויים "צמתים", "nodes"),
באמצעות שכפול מולטי-מאסטר (multi-master replication).
לשם ביצוע פעולות מסוימות ברמת האשכול, נדרשת הסכמת רוב הצמתים; כדי להשיג את ההסכמה, משתמשים הצמתים באלגוריתם Raft (Raft Consensus Algorithm).
משימות בסיס הנתונים מחולקות בין הצמתים באופן מאוזן, כדי להקל על העומס המוטל על כל אחד מהם.
בתחילת דרכו השתמש RavenDB במנוע האחסון ESENT.
בגרסה 3.0 כלל בסיס הנתונים לראשונה את מנוע האחסון הבלעדי Voron.
יישומי-לקוח (client applications) נתמכים בשפות C#, C++, Java, NodeJS, Python, Ruby ו-Go.
היסטוריה

תמיכה ב-ACID ברמת האשכול Cluster-wide ACID transactions)
RavenDB מבטיח מאפייני ACID מלאים גם בפעולות ברמת השרת היחיד, וגם ברמת האשכול. בהתאם למאפייני ACID: כל תנועה תבוצע במלואה, או שלא תבוצע כלל.
מונים מבוזרים (Distributed Counters)
ניתן לצרף למסמכים ערכים מטיפוס שלם שניתנים לעדכון על ידי יישומי-לקוח רבים ללא גרימת קונפליקטים.
סדרות-זמן מבוזרות (Distributed Time-Series)
ניתן לצרף למסמכים "סדרות-זמן" לניהול נתונים בעלי חותם זמן.
אינדקסים אוטומטיים וידניים (Automatic and Static Indexing)
RavenDB תמיד עונה לשאילתות באמצעות אינדקס. אם לא נמצא אינדקס מתאים, בסיס הנתונים מיצר אינדקס חדש באופן אוטומטי לטיפול בשאילתות מסוג זה.
משימת יצירת אינדקסים ועדכון אינדקסים קיימים מתבצעת ברקע.
ניתן ליצור ולערוך אינדקסים גם ידנית.
שאילתות (Queries)
יישומי לקוח יכולים לשלוח לשרתים שאילתות באמצעות ביטויי LINQ או באמצעות שפת השאילתות הבלעדית RQL (Raven Query Language) - בעלת תחביר המבוסס על SQL.
שאילתות גרף (Graph Querying)
ניתן לנסח שאילתות שמתייחסות אל מסמכים המכילים הפניות למסמכים אחרים כאל קודקודים של גרף. זה מאפשר בין השאר ניסוח של שאילתות רקורסיביות.
הטלה (Projection) – אינדקסים ושאילתות מסוגלים לבצע עיבוד נתונים הכולל חישובים או סקריפטים.
חיפוש טקסט-מלא (Full-text search) – ברמה הנמוכה, הנתונים מתאנדקסים (indexed) עם Lucene.net; פירוש הדבר שהאינדקסים תומכים חיפוש טקסט-מלא.
ענן RavenDB

ענן RavenDB הוא שירות-בסיס-נתונים שהופעל בשנת 2019 במערכות AWS, Microsoft Azure ו-GCP. השירות מבצע משימות ניהול כגון תחזוקת חומרה ובטיחות המשתמשים. הוא מציג את שיתוף משאבי ה-CPU בין צמתים שונים באשכול כדי למנוע חניקה (throttling).
רישיון

RavenDB היא מערכת קוד-פתוח תחת רישיון AGPLv3 1. היא זמינה עם רישיון חופשי ורישיון מסחרי.
הערות שוליים

1 2 3 4 5 6 7 8 9 10 11 12 13  "RavenDB". Databases of Databases. נבדק ב-2019-02-02.
1 2 3 4  "Raven, a Document Database for .NET". www.infoq.com. 2010. נבדק ב-2019-02-02.
1 2 3 4 5 6  "RavenDB System Properties". db-engines.com. נבדק ב-2019-02-02.
1 2  "Other Vendors to Consider for Operational DBMSs". www.gartner.com. 2018. נבדק ב-2019-02-02.
↑  "Hibernating Rhino". hibernatingrhinos.com. נבדק ב-2019-02-02.
1 2  Kaur, Harpreet, and Kamal Jeet Kaur. "A Review: Study of Document oriented databases and their Security." International Journal of Advanced Research in Computer Science 4.8 (2013).
1 2 3  "Ayende's DivanDB (also, is esent the most widely used database engine?)". blogs.msdn.microsoft.com. 2008. נבדק ב-2019-02-02.
1 2  "Hidden Windows Gems: Extensible Storage Engine". ayende.com. 2008. נבדק ב-2019-02-02.
1 2  "RavenDB vs SQL Server". www.integrace.nl. 2012. נבדק ב-2019-02-02.
1 2 3 4 5  "RavenDB Launches Managed Cloud Service". www.datanami.com. 2019. נבדק ב-2019-02-02.
1 2  "SD Times news digest: Google robots.text parser open sourced, Bonitasoft's cloud and low-code capabilities, and OWASP ZAP 2.8". sdtimes.com. 2019. נבדק ב-2019-02-02.
1 2  "New capabilities in database infrastructure service ensure high availability in Cloud-only scenarios". it.toolbox.com. 2019. נבדק ב-2019-02-02.
↑  "RavenDB goes live!". ayende.com. 2010. נבדק ב-2019-02-02.
↑  "RavenDB 2.0 RTM". ayende.com. 2013. נבדק ב-2019-02-02.
1 2 3 4 5  "RavenDB". learning.oreilly.com. נבדק ב-2019-02-02.(הקישור אינו פעיל)
1 2 3 4 5  "A document database for the .NET platform". learning.oreilly.com. נבדק ב-2019-02-02.
↑  "RavenDB 2.5 Release Candidate is out". ayende.com. 2013. נבדק ב-2019-02-02.
↑  "RavenDB 3.0 RTM". ayende.com. 2014. נבדק ב-2019-02-02.
1 2  "NoSQL for .NET: RavenDB 3.0 Takes Flight". visualstudiomagazine.com. 2014. נבדק ב-2019-02-02.
1 2  "NoSQL: RavenDB 3.0 erhält weitere Storage Engine". www.heise.de. 2014. נבדק ב-2019-02-02.
1 2  "RavenDB 3.5 RTM released". ayende.com. 2016. נבדק ב-2019-02-02.
↑  "RavenDB 4.0 is out". ayende.com. 2018. נבדק ב-2019-02-02.
↑  "NoSQL: RavenDB 4.0 jetzt für Windows, Linux, macOS und Docker verfügbar". www.heise.de. 2018. נבדק ב-2019-02-02.
1 2  "RavenDB 4.1 Release Candidate is out". ayende.com. 2018. נבדק ב-2019-02-02.
↑  "RavenDB 4.2 has been released". ayende.com. 2019. נבדק ב-2019-02-02.
↑  "The Design of RavenDB 4.0: The Implications of the Blittable Format". dzone.com. 2016. נבדק ב-2019-02-02.
1 2  "RavenDB Adds Graph Queries". www.datanami.com. 2019. נבדק ב-2019-02-02.
1 2  "SD Times news digest: New Relic One, WhiteSource for Developers, RavenDB4.2, and VMware's acquisition of Bitnami". sdtimes.com. 2019. נבדק ב-2019-02-02.
↑  "Graph API". ravendb.net. נבדק ב-2019-02-02.
↑  "Data Modeling with Indexes in RavenDB". www.codeproject.com. 2019. נבדק ב-2019-02-02.
↑  Stevic, Milorad P. "Managing documents with NoSQL in service oriented architecture." Online Journal of Applied Knowledge Management (OJAKM) 1.2 (2013): 105-115.
↑  "Data Points - What the Heck Are Document Databases?". docs.microsoft.com. 2011. נבדק ב-2019-02-02.
מלחמות האופיום

הפצצה בריטית של גואנגג'ואו מהגבעות שמסביב, 29 במאי 1841. ציור בצבעי מים מאת אדוארד ה. קרי (1814–1901), מנתח ימי של הצי המלכותי.
הרגימנט הרגלי ה-98 בהתקפה על צ'ין-קיאנג-פו (ז'נג'יאנג), 21 ביולי 1842, שהביאה לתבוסה של ממשלת מנצ'ו. ציור בצבעי מים מאת הצייר הצבאי ריצ'רד סימקין (1840–1926).
תיאור הקרב על מבצרי טאקו בשנת 1860. איור מספר משנת 1873.
מלחמות האופיום (בסינית מפושטת: 鸦片战争; בסינית מסורתית: 鴉片戰爭; באנגלית: Opium Wars) היו שתי מלחמות שהתנהלו בין שושלת צ'ינג למעצמות המערב באמצע המאה ה-19. מלחמת האופיום הראשונה, התרחשה בשנים 1839–1842 בין שושלת צ'ינג לבריטניה. הסכסוך התחיל בעקבות הרצון של שליטי סין לאכיפת האיסור על צריכה וסחר באופיום כנגד סוחרים בריטים ואמריקאים שמכרו אופיום שיוצר בהודו ובטורקיה למבריחים סינים. מלחמת האופיום השנייה התרחשה בשנים 1856–1860 בין שושלת צ'ינג לבין בריטניה וצרפת. בשל עליונות הטכנולוגיה הצבאית המודרנית של הצד האירופי במלחמה, הכוחות האירופאים השיגו ניצחון קל יחסית על כוחות שושלת צ'ינג, וכתוצאה מכך הממשלה נאלצה להעניק לאירופאים מכסים נוחים, הסכמי סחר, שילום פיצויי מלחמה ומסירת שטחים.
המלחמות וההסכמים שנכפו לאחר מכן החלישו את הממשלה האימפריאלית של שושלת צ'ינג ואילצו את סין לפתוח נמלי סחר מוגדרים (כגון שאנגחאי) שטיפלו בכל הסחר עם המעצמות האימפריאליות. בנוסף, סין העבירה את הריבונות על הונג קונג לבריטניה.
בסביבות אותו הזמן, גם כלכלת סין התכווצה מעט, אך מרד טאיפינג, ומאוחר יותר מרד דונגאן השפיעו על הכלכלה הרבה יותר.
מלחמת האופיום הראשונה > רקע

מלחמת האופיום הראשונה פרצה ב-1839 על רקע זכויות סחר, מסחר פתוח, ובעיקר מעמד דיפלומטי. במאה ה-18 היה לסין סחר עם מדינות אירופה, שסבב בעיקר סביב חרסינה, משי ותה. בסוף המאה ה-18, הרחיבה חברת הודו המזרחית הבריטית את גידול האופיום בשטחי בנגל ההודית, ומכרה אותו לסוחרים פרטיים שהעבירו אותו למבריחים סינים. עד 1787, החברה שלחה כ-4,000 משלוחי אופיום (כל משלוח בשווי 77 ק"ג) בשנה.
בתקופות מוקדמות יותר, נעשה שימוש באופיום כתרופה לא מזיקה יחסית, אך הנוהג החדש של עישון אופיום לצורכי פנאי הגדיל את הביקוש בצורה חדה ולעיתים קרובות הוביל להתמכרות. הקיסר הסיני פרסם צווים שהפכו את האופיום לבלתי חוקי בשנים 1729, 1799, 1814 ו-1831, אך היבוא גדל משום שמבריחים ופקידים רבים חיפשו רווח קל. כמה אנשי עסקים אמריקאים נכנסו לעסקי הסחר על ידי הברחת אופיום מטורקיה לסין, ביניהם וורן דלאנו ג'וניור (סבו של הנשיא פרנקלין רוזוולט) ופרנסיס בלאקוול פורבס. עד 1833, מחזור האופיום זינק לכ-30,000 משולחים בשנה. חברת הודו המזרחית הבריטית העבירה אופיום למחסניה באזור הסחר החופשי של גואנגג'ואו, ומכרה אותו למבריחים סינים.
מלחמת האופיום הראשונה > הסכסוך

בשנת 1834 נפסק המונופול של חברת הודו המזרחית הבריטית על סחר האופיום בסין, כשהסחר הבלתי חוקי גדל. הקיסר, שדאג מהריקבון המוסרי של העם ומהבריחה של כסף מהמדינה, הטיל על הנציב העליון לין טסה-הסו להפסיק את המסחר באופיום. בשנת 1839, הנציב לין פרסם מכתב גלוי לשליט האנגלי בגואנגג'ואו בו הוא מתחנן להפסקת הסחר באופיום. המכתב מעולם לא הגיע למלכה ויקטוריה. מאוחר יותר המכתב הודפס בטיימס כפנייה ישירה לציבור הבריטי. צו מאת הקיסר דאוגואנג הגיע בעקבותיו ב-18 במרץ, המדגיש את העונשים החמורים על הברחת אופיום שיחולו מאותו הרגע. לין הורה לתפוס את כל האופיום בגואנגג'ואו, כולל זה שבידי ממשלות זרות וחברות סחר. והחברות התכוננו למסור סכום סמלי כדי לרצות אותו. צ'ארלס אליוט, המפקח הראשי של הסחר הבריטי בסין, הגיע 3 ימים לאחר תום המועד של לין, משום שחיילים סינים אכפו את ההשבתה והחסימה של סוחרי האופיום. המשבר הסתיים לאחר שאליוט שילם עבור כל האופיום בשם הממשלה הבריטית (למרות היעדר סמכות רשמית לבצע את הרכישה) ומסר 20,000 משלוחים (כ-1,300 טון) לידי לין, שהשמיד אותם.
צ'ארלס אליוט כתב אז ללונדון והמליץ להשתמש בכוח צבאי כנגד הסינים. התנגשות קטנה התרחשה בין כלי שיט בריטיים וסיניים בשפך גואנגג'ואו ב-4 בספטמבר 1839. לאחר כמעט שנה, החליטה ממשלת בריטניה, במאי 1840, לשלוח חיילים לגבות פיצויים בשל ההפסדים הכספיים שנגרמו לסוחרים הבריטים בגואנגג'ואו ולהבטיח ביטחון עתידי למסחר באופיום. ב-21 ביוני 1840 הגיע כוח ימי בריטי ממקאו על מנת להפציץ את נמל דינגאי. בסכסוך שהתרחש עם הגעת הכוח הימי, הצי המלכותי השתמש בספינות ובתותחים המעולים שלו על מנת להנחיל שורה של תבוסות מכריעות לאימפריה הסינית.
המלחמה הסתיימה בעקבות חוזה נאנקינג ב-1842, הראשון מבין ההסכמים הלא הוגנים בין סין למעצמות המערב. החוזה אילץ את סין לוותר על האי הונג קונג והאיים הסמוכים לבריטניה, ובנוסף הוא אילץ את סין להקים חמישה נמלי אמנה בשנגחאי, גואנגג'ואו, נינגפו, פוג'ואו ושיאמן. החוזה גם הטיל על סין חובת תשלום פיצויי מלחמה בסך עשרים ואחד מיליון דולר לממלכה המאוחדת, כאשר שישה מיליון מתוכן שולמו באופן מיידי, והשאר לאחר מכן. אמנה נוספת, שנחתמה בשנה שלאחר מכן, העניקה מעמד של לאום המועדף לאימפריה הבריטית. צרפת השיגה את אותם ויתורים בהסכמים של 1843 ו-1844.
מלחמת האופיום השנייה

ב-1853, צפון סין הזדעזעה על ידי מרד טאיפינג, שקבע את בירתו בנאנג'ינג. למרות זאת, מונה בגואנגג'ואו הנציב הקיסרי החדש יא מינגצ'ן, שהיה נחוש בדעתו להפסיק את סחר האופיום, שעדיין היה בלתי חוקי. באוקטובר 1856 הוא תפס את ה"חץ", ספינה בריטית, והשליך את הצוות שלה לכלא. סר ג'ון בורינג, מושל הונג קונג הבריטית, הזעיק את צי הודו המזרחית וסין של אדמירל סר מייקל סימור, אשר ב-23 באוקטובר הפציץ וכבש את מבצרי נהר הפנינה באזור גואנגג'ואו, והמשיך להפציץ את גואנגג'ואו עצמה, אך לא היה לו מספיק כוחות לכבוש ולהחזיק את העיר. ב-15 בדצמבר, במהלך מהומה בגואנגג'ואו, הוצתו נכסים מסחריים אירופאיים ובורינג פנה בבקשה להתערבות צבאית. הוצאתו להורג של מיסיונר צרפתי העניקה אישור לתמיכה מצרפת.
בעלות הברית האירופיות, כולל בריטניה, צרפת והאימפריה הרוסית, ביקשו כעת ויתורים גדולים יותר מסין, כולל לגליזציה של סחר האופיום, הרחבת השימוש בקוליות, פתיחת כל סין לסוחרים בריטים וסוחרי אופיום, ופטור ממסי יבוא חוץ ממכסי מעבר פנימיים. המלחמה הובילה לחוזה טיינג'ין שנחתם ב-26 ביוני 1858, שאילץ את הסינים לשלם פיצויים על הוצאות המלחמה האחרונה, לפתוח קבוצה שנייה של עשרה נמלים למסחר עם האירופיים, להכשיר את הסחר האופיום ולהעניק לסוחרים זרים ומיסיונרים זכויות לנסוע בתוך סין. לאחר שלב שני של לחימה שכלל את הריסתו של ארמון הקיץ הישן וכיבוש מתחם ארמון העיר האסורה בבייג'ינג, החוזה אושר על ידי הסכם פקינג ב-1860.
ראו גם

מרד הבוקסרים
הערות שוליים

↑  A Short History of the Opium Wars, באתר ספריית שפר למדיניות סמים.
↑  Opium Wars, באתר אנציקלופדיה בריטניקה.
↑  Over 2000 years of economic history, in one chart, באתר הפורום הכלכלי העולמי.
↑  opium trade, באתר אנציקלופדיה בריטניקה.
1 2  William Travis Hanes, Frank Sanello, Opium wars : the addiction of one empire and the corruption of another, Naperville, Ill. : Sourcebooks, 2002
1 2  2.0 A Century of International Drug Control, משרד האומות המאוחדות למאבק בסמים ובפשיעה.
↑  The Opium War's Secret History, באתר הניו יורק טיימס.
1 2  Treaty of Nanjing, באתר אנציקלופדיה בריטניקה.
↑  Treaty Of Nanjing (Nanking), 1842, באתר מכון ארצות הברית-סין באוניברסיטת דרום קרוליינה.
↑  Xiaobing Li, China at War: An Encyclopedia: An Encyclopedia, ABC-CLIO, 2012-01-10. (באנגלית)
עלי סאלח

עלי סאלח עלי סאלח עמר (בערבית: علي صالح علي صالح عمرو, בתעתיק מדויק: עלי צאלח עלי צאלח עמרו; נולד ב-22 בינואר 2000 בדובאי שבאיחוד האמירויות הערביות) הוא כדורגלן אמירתי המשחק בעמדת קשר הכנף בקבוצת אל-וסל מליגת העל של איחוד האמירויות הערביות ובנבחרת איחוד האמירויות.
קריירת מועדונים

סאלח גדל במחלקת הנוער של אל-וסל, והחל לשחק בקבוצה הבוגרת של המועדון בשנת 2016 במסגרת ליגת העל של איחוד האמירויות הערביות.
קריירה בינלאומית

ב-30 באוגוסט 2019 ערך סאלח את הופעת הבכורה שלו בנבחרת איחוד האמירויות הערביות, בניצחון 4-0 על נבחרת הרפובליקה הדומיניקנית במשחק ידידות. ב-31 באוגוסט 2019 הבקיע את שער הבכורה שלו בנבחרת, בניצחון 5-1 על נבחרת סרי לנקה במשחק ידידות.
נכלל בסגל נבחרת איחוד האמירויות הערביות לטורניר גביע אסיה 2023.
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת איחוד האמירויות הערביות – גביע אסיה בכדורגל 2023 |
| --- | --- | --- |
|  1 ח'סיף •  2 אידריס •  3 סולטאן •  4 אל-האשמי •  5 סאלמין •  6 ראשד •  7 מבח'ות •  8 א-זעאבי •  9 על. סאלח •  10 לימה •   11 קאנדו •  12 אל-חמאדי • 13 אל-עטאס •  14 חמד • 15 נאדר • 16 עבאס • 17 עיסא • 18 רמדאן • 19 אבראהים • 20 א-רסאני • 21 ח. עבדאללה • 22 תווחיד • 23 עאדל • 24 א. עבדאללה • 25 עב. סאלח • 26 נאסר • מאמן: בנטו |  1 ח'סיף •  2 אידריס •  3 סולטאן •  4 אל-האשמי •  5 סאלמין •  6 ראשד •  7 מבח'ות •  8 א-זעאבי •  9 על. סאלח •  10 לימה •   11 קאנדו •  12 אל-חמאדי • 13 אל-עטאס •  14 חמד • 15 נאדר • 16 עבאס • 17 עיסא • 18 רמדאן • 19 אבראהים • 20 א-רסאני • 21 ח. עבדאללה • 22 תווחיד • 23 עאדל • 24 א. עבדאללה • 25 עב. סאלח • 26 נאסר • מאמן: בנטו | איחוד האמירויות הערביות |
Rain on Me

"Rain on Me" הוא סינגל שהקליטה הזמרת-יוצרת האמריקאית ליידי גאגא בשיתוף הזמרת אריאנה גרנדה מתוך אלבום האולפן השישי של גאגא Chromatica משנת 2020. הוא נכתב על ידי גאגא, גרנדה, ניג'ה צ'ארלס, רמי יעקב, צ'אמי, בויז נויז ומפיקיה בלאדפופ וברנס. השיר כולל ביט סינתטי-דיסקו וגיטרות פאנק המתואר על ידי גאגא כ"חגיגת דמעות" ומבחינה מילולית הוא בוחן חוסן נפשי מול קשיים בחיים.
השיר שוחרר על ידי אינטרסקופ רקורדס כסינגל השני של האלבום ב-22 במאי 2020. מבקרי המוזיקה שיבחו את קולותיה של גאגא וגרנדה כמו גם את המסר של השיר. עם הופעת הבכורה של השיר בפסגת מצעד הבילבורד הוט 100 האמריקאי, הוא הפך לסינגל החמישי של גאגא במקום הראשון במצעד ולרביעי של גרנדה. בנוסף, הפך לשיר שיתוף הפעולה הנשי הראשון בכול הזמנים אשר נכנס היישר ביציאתו אל תוך המקום הראשון במצעד, והפך את גרנדה לאמן הראשון בהיסטוריה אשר מחזיק ב-4 שירים אשר נכנסו ברציפות היישר למקום הראשון במצעד ביציאתם. בספוטיפיי, "Rain on Me" הפך לשיר השביעי במצעד הסטרימינג של קיץ 2020 והשיר הכי מוזרם של אמנית ברחבי העולם במהלך העונה. ברחבי העולם, "Rain on Me" הגיע לראש המצעדים ב-13 מדינות שונות, והופיע בין עשרת המובילים ביותר מ-50 טריטוריות בעולם.
את קליפ השיר הנלווה ביים המוזיקאי רוברט רודריגז, והוא מציג את גאגא וגרנדה רוקדות בתוך זירה ענקית במהלך סופת גשמים, עם פגיון נופל מהשמיים. הוא זכה לשבחים מצד המבקרים והיה מועמד ל-7 פרסי הווידאו קליפים של MTV, כולל קליפ השנה, ובסופו של דבר זכה בשלושה פרסים, כולל קטגוריית שיר השנה. הצמד ביצע גם את "Rain on Me" בטקס הפרסים. "Rain on Me" קודם ביציאתו על ידי גאגא וגרנדה בהופעתן בערוץ מזג האוויר האמריקאי במהלכו דימו גשם היורד עליהם. השיר זכה בקטגוריית פרס גראמי לביצוע הפופ הטוב ביותר של צמד/להקה בטקס פרסי הגראמי ה-63, והפך לשיתוף הפעולה הנשי הראשון בהיסטוריה אשר זוכה בפרס.
רקע וכתיבה

השיר הוזכר לראשונה בראיון של גאגא עם מרץ 2020 עם נייר, אז, כשלא היה ידוע שגרנדה שותפה בשיר, הוא תואר כ"מפלצת של מנגינה של ריקודים, אך המסר שלו הוא להגיש עצמך להרס – רחבת ריקודים ללא רבב כקול. חגיגה של כל הדמעות שלך". גאגא גילתה כי שיתפה פעולה עם כוכבת פופ שחוותה "באופן דומה" טראומה עצומה כשהיא בעין הציבור "והלכה לעומק על מקור השיר שלהם" בראיון אמרה כי, "אני ישבתי איתה ודיברנו על חיינו. שתי נשים מנהלות שיחה על איך להמשיך וכיצד להיות אסירות תודה על מה שאת עושה".
בראיון שלה ב-21 במאי 2020 עם זאני לואו באפל מיוזיק, דיברה גאגא עוד על תהליך הכתיבה של השיר:
"אריאנה הייתה כל כך נפלאה ואני חושבת שאולי היא הניחה שהיא תיכנס ואני אהיה כמו "הנה, רק תשירי את זה ותודה רבה לך על זמנך" נכון. אבל במקום זאת שאלתי אותה מה היא צריכה, איך היא רוצה לעשות דברים... כשהיא הגיעה לאולפן עדיין בכיתי, היא ניגשה אלי ואמרה, "את תהיה בסדר, תתקשרי אליי, הנה המספר שלי", והיא הייתה מאוד עקשנית, היא ניסתה להיות חברה שלי כל כך הרבה פעמים. אבל התביישתי מאוד, לא רציתי להשליך עליה את כל השליליות הזו. ואז היא ניגשה אלי ואמרה "את מסתתרת", ואמרתי "כן, את צודקת, אני ממש מתחבאת", ושם פרחה חברתנו".
הפקה והרכב

"Rain on Me" נכתב על ידי גאגא, גרנדה, ברנס, ניג'ה צ'ארלס, רמי יעקב, ברסו, בויז נויז והמפיק הבכיר בלאדפופ. המפיק המשותף ברנס הסביר שהוא רוצה ליצור את "אותה אנרגיה" שיש לשירים כמו "Another Chance" מאת רוג'ר סאנצ'ס ו-"Music Sounds Better with You" של קבוצת פרנצ' האוס "Stardust", כדי שהיא תוכל "להרגיש קלאסית אך מודרנית. במקביל". בתחילה, השיר היה "הדגמה מוחלטת של ז'אנר אסיד האוס סולו", וברנס גילה כיצד השיר בצורה משמעותית במהלך התהליך שלהם,
"כולנו ידענו של-"Rain on Me" יש פוטנציאל עצום והוא שיר מדהים, אבל ההפקה לא התאימה לסאונד הכללי. אז בלאדפופ שאל אם אוכל לנסות איתו דברים. לקחתי את הקול ורציתי לנסות איזה תנועה חדשה של אקורדים וחקרתי התקדמות שונה כדי לראות אם זה משנה את מצב הרוח. זה היה סוג של תת מודע שהתחלתי לנגן את קו הבס מ-"All This Love That I'm Givin" מאת גוון מקרא מתחת למקהלה, וזה הרגיש כמו עוד רגע נורה. אני זוכר שפופ פנה אלי וחייך כאילו פשוט פצחנו בקוד".
"Rain on Me" הוא שיר, דאנס-פופ ודיסקו בהשפעת שנות התשעים, עם אלמנטים אלקטרופופיים, האוס צרפתי, וארודודנס. הוא הורכב באמצעות זמן משותף במפתח C♯ מינור, עם קצב של 123 פעימות לדקה. רוב השיר עוקב אחר רצף C♯m7 – Amaj9 ואילו הפסקה הראשונה והפזמון המקדים השני מוסיפים B (add4) ושתי המקהלות המקדימות כוללות F♯m11 בסופן. השיר כולל הפקה אופטימלית המורכבת מאינסטרומנטליים של סינת-פופ, ביט סינתטי-דיסקו המושפע מ-R&B, מחיאות כפיים סינתטיות, סטרימינג של גיטרות פאנק וסינת'ים מתגלגלים.
השיר נפתח בפסוק מופשט שבו שירה של גאגא נמצאת בראש מעייניו. לאחר מכן הוא מלווה בבס האוס צרפתי וכלי הקשה רועמים. וו האוס-פופ של אמצע שנות ה-90 מכיל לולאה קולית מונפת. במקהלה, המתוארת כרעישה, מצטברים המקצבים, אשר לאחר מכן משתנים לטיפה של פעימות טכנו. לאחר מכן גרנדה מצטרפת לפסקה השנייה שם מתווספים פעימות ידיים. המקהלה האחרונה "מתפוצצת" כשהצמד מסיימות את השיר. השירה של גאגא וגרנדה, שתוארו כ"משגשגת", משתרעת מהצליל הנמוך של G3 אל התו הגבוה של B5. מבחינה מילולית, המתוארת על ידי גאגא כ-"חגיגת דמעות", השיר משתמש במטפורה של גשם לאלכוהול המשמש כשיטה להרדים כאב. הפסוק הראשון שלו רואה את גאגא חושבת על תלאות החיים ואילו גרנדה מביאה מילים על קבלת המציאות בפסוק השני. לדברי מגזין האופנה Elle, השיר עוסק ב"התמדה בקשיים, בריפוי ובמציאת יופי בכאב, בשברון הלב ובחיים".
הוצאה

"Rain on Me" הוכרז רשמית ב-22 באפריל 2020, כאשר גאגא פרסמה את רשימת ההשמעה של אלבומה Chromatica. ב-15 במאי 2020, הן גאגא והן גרנדה פרסמו את עטיפת הכריכה של הסינגל באינסטגרם ובטוויטר כדי להודיע על שחרורו כעבור שבוע. הוא הוקרן בבכורה כסינגל השני של האלבום ב-21 במאי 2020 בשעה 21:00. במקביל למהדורה היחידה, הוצאו בחנות המקוונת הרשמית של גאגא פריטי סחורה בנושא גשם, כמו מגפי גשם, פונצ'ו ומטרייה. ב-27 במאי הפך לזמין תקליט מוגבל בגודל 7 אינץ' עם יצירות אמנות חלופיות בחנות האינטרנט הרשמית של גאגא. ב-17 ביולי שוחררו גרסאות רמיקסים לשירים שביצעו המפיקים ראלפי רוסאריו ומכונת דיסקו סגול.
ב-26 במאי 2020, גאגא וגראנדה פרסמו מערכון של דקה בשותפות עם ערוץ מזג האוויר האמריקאי, שם הן נותנות עדכון מזג אוויר מדומה תוך שהם מחזיקים מטרייה, ומדברים על איך הן "רוצות לחגוג את הגשם". ב-28 במאי 2020 הן פרסמו עדכון מזג אוויר נוסף שצולם בבריכה של גאגא ובאמבטיה של גרנדה. "Rain on Me" התווסף לרשימת השירים שהושמעו בתחנות הרדיו של פורטנייט. ב-26 באוגוסט 2020, גאגא הכריזה על תחרות מקוונת עם הפרס הגדול במזומן בסך 10,000 דולר לזוכה, שם המשתתפים התבקשו לעצב פוסטר בהשראת "Rain on Me", באמצעות אפליקציות קריאייטיב של אדובי.
ביקורת

"Rain on Me" זכה לשבחי ביקורות נרחבים עם שחרורו. אדם ווייט מהאינדיפנדנט נתן ל-"Rain on Me" ארבעה מתוך חמישה כוכבים, ואמר כי השיר הוא "שלוש דקות של מלודרמה אופורית" ו"ניצחון תיאטרלי ומתמלא". ג'ואי נולפי מהאנטרטיינמנט וויקלי כתב כי "Rain on Me" לוקח את המעריצים לגן עדן קולי עם "הבנגר הטיפולי". מיקלה ווד מלוס אנג'לס טיימס כינתה אותו כ"ריבת העצמה עצמית". אלתהאה לגפסי מהרולינג סטון תייג את השיר כ"מחדש", וציין כי הצמד מציע "חילופי שיחות ותגובות "כשהן מציגות את ההיבטים המחדשים של המצב, למרות תחושות מזג האוויר הרעות המטפוריות". דייב קווין מפיפל הדגיש את "גרנדה נוגעת באוקטבות התווים הגבוהים שלה" ו"הקול הנועז של גאגא שמהדהד בכל השיר כשהיא שרה את המשפטים,"גשום עלי" ו"ידיים למעלה לשמיים / אני אהיה הגלקסיה שלך". קווין מורלנד מפיצ'פורק שיבח את השיר וכתב שהוא "שואב את כוחו משתי נשים שמתחברות אחת לשנייה ברמה הרגשית". בביקורת נלהבת תיאר ברנדן ווטמור ממגזין Paper את השיר כ"חשמלי לחלוטין בסופו, לאחר שצבר מספיק רגש גולמי ושברון לב כדי להניע את נורות הלחץ של צד כל המעגל".
קרייג ג'נקינס ממגזין Vulture החמיא לשירה ולקצב של הצמד, ואמר כי הוא "יהיה ענק", כי "יש לו את להיטי הפופ הבלתי נשכחים האיכותיים והמעורבנים שבהם הליריקה נראית מובהקת לגבי דבר אחד אבל גם לא על שום דבר בפרט.". האנה מילריאה מהמגזין NME קראה לשיר "להיט מוחץ" ש"ייתכן שהוא רק השיר הטוב ביותר של גאגא מאז 'Born This Way' מ-2011". ראניה אניפטוס מבילבורד חשבה שהשיר "מציג את שניהן – אריאנה גרנדה וליידי גאגא שרות ללא תחרות". המגזין כינה גם את "Rain On Me" כשיר השני הטוב ביותר מתוך האלבום Chromatica ו"קבע כי "ההפקה המדהימה וכתיבת השירים המרוממת עוזרים להפוך את השיר נהדר, הכימיה ללא תחרות בין שתי דיוות הפופ שהופכות אותו לאחד הטובים ביותר של גאגא". כריס דוויל מסטריאוגום כינה את השיר "אפוס", ואמר כי "יש בו קתרזיס אמיתי... כשגאגא ואריאנה גרנדה מתכנסות כדי להתמיד באמצעות טראומה".
מאט מליס ממגזין Consequence of Sound כתב כי "לגאגא וגרנדה יש צלעות קוליות לאורך קילומטרים", וכינה אותו כ"מאפיין דינמיט". הוא גם חשב ש"זהו השחרור שכולנו היינו צריכים לפחות כמה עשרות פעמים במהלך המגפה הזו", תוך שהוא מדגיש את המסר המרומם שלו, "לא משנה כמה המגפה הזו תהיה קשה, נסבול ואולי נצא קצת יותר נקיים מהצד השני לכאב". אליסון סטיוארט מהעיתון וושינגטון פוסט כינתה את השיר "פסגת סופרדיווה עם קולות גדולים" ש"הוכנה כך שלא ניתן יהיה לעמוד בפניה". אוון סוודי מהמגזין PopMatters כינה אותו "אחד הסינגלים הגדולים של כל הזמנים", שעובר לאורך זמן הריצה של שלוש הדקות כל כך מהר שבקושי מבינים שמדובר בשימוש באלכוהול". אלכסה קאמפ של מהמגזין Slant פחות התלהבה, בעוד שהיא סברה ש-"Rain on Me" הוא "שיפור ביחס לסינגל הקודם "Stupid Love". היא תיארה את השיר כ"שני ווקאליסטים קנאים שמכשירים אותו כדי לראות מי יכול לצאת לשיר את השני במהלך שלוש הדקות המקסימות של השיר.